Ali Brezovský

Alfonz „Ali“ Brezovský (* 26. február 1940, Suchohrad, Slovensko) je slovenský hudobný skladateľ, dramaturg, redaktor, autor populárnych piesní a filmovej hudby. Jeho manželka je textárka Vlasta Brezovská. Dcéra Mirka je speváčka, textárka a prekladateľka. Syn Marek Brezovský bol skladateľ, spevák, klavirista a textár. Spolupodieľal sa na albumoch anglických jazykových piesní. Okrem relácie pre deti Zlatá brána účinkuje aj na detských koncertoch, kde občas aj diriguje .

Zo života 
Štyridsaťjeden rokov (medzi rokmi 1963 – 2004) pracoval v Slovenskom rozhlase, ktorý do založenia vydavateľstva Opus v r. 1972 plnil funkciu nahrávacích štúdií. 
Je plodným autorom, patril k najúspešnejším autorom populárnych piesní na Slovensku. Ako skladateľ tiež pomáhal k presadeniu mnohým významným umelcom, napr. Mirovi Žbirkovi, Marike Gombitovej, skladaním piesní či tým, že si ich do televíznych relácií vyberal ako interpretov svojich skladieb. Spolupracoval na príprave súťaže Košický zlatý poklad a autorsky sa podieľal na piesňach, ktoré odzneli v relácii Zlatá brána.

Ocenenia 
zoznam ocenení nie je úplný
 1969 1. miesto na Festivale bábkových divadiel, Záhreb, za hudbu k divadelnej hre Budulínček 
 1974 – Bronzová Bratislavská lýra za pieseň „Dobré ráno želám“ interpretovanú Evou Kostolányiovou, text k piesni napísal Alexander Karšay
 1979 Výročná cena Zväzu slovenských dramatických umelcov 
 1985 – Bronzová Bratislavská lýra za pieseň „Od piesne k piesni“ interpretovanú Mirkou Brezovskou a skupinou Mona Lisa, text k piesni napísal Daniel Mikletič

Filmografia

Hudba k filmu, seriálu

Divadlo

Hudba k divadelným hrám 
 Zvieratká a zbojníci
 Budulínček, réžia M. Schortová, výprava Jana Pogorielová 
 Princezná a klaun 
 Zvedavý sloník
 Sviniarik

Účinkovanie 
 1978 Smoliari .... hráč kvarteta 
 2014 Hrana - 4 filmy o Marekovi Brezovskom, dokumentárny film o synovi

Diskografia 
okrem piesní, ktoré vyšli na albumoch interpretov, vyšli aj tieto albumy
 1975: Kde Bolo - tam bolo: Soľ nad zlato * Zlatovláska - Opus 9118 0391, LP, scénická hudba, hrá Malý Komorný Orchester, diriguje autor (Ali Brezovský), na námet rozprávok Pavla Dobšinského napísal Ivan Stanislav
 1975:  Červená čiapočka / Medovníkový domček  - Opus 9118 0470, LP, scénická hudba, hrá Malý Komorný Orchester, diriguje autor (Ali Brezovský), réžia: Ivan Stanislav
 1979: Smoliari - Opus 9116 0743, LP, MC, (hudba: Ali Brezovský, texty: Kamil Peteraj) 
 199? Soľ nad zlato * Zlatovláska - ista 77052, CD, scénická hudba, hrá Malý Komorný Orchester, diriguje autor (Ali Brezovský), na námet rozprávok Pavla Dobšinského napísal Ivan Stanislav
 1995: Smoliari a iné - Open Music0038 2311, CD, (reedícia LP s bonusovými piesňami), 
 2000: One, two, three – RB – Radio Bratislava, MC, CD (podtitul: angličtina v pesničkách) – (spev: Monika Bobulová, Jakub Tlolka, Iveta Gregušová, Ľubka Hírešová, Michaela Plesníková, Anna Amtnnová, Jeanetta Martinsenová, Lenka Maťašíková, Robo Papp, hudba: Ali Brezovský, grafická úprava: Soňa Heevessyová)
 2003: English is easy (tretí album – Angličtina v pesničkách)
 2003: English is easy - VOK a hostia – Pyramída EAN 8585014 222874, CD (šiesty album – Angličtina v pesničkách)
 
 2006: Angličtina v pesničkách - Wanna be cool CD
 2008: Have a nice day – Slovak radio records, CD
 2014: Zlatovláska / Finist jasný sokol - Opus, CD, edícia: Najkrajšie rozprávky 24 (scénická hudba - Zlatovláska'')

Referencie

Externé odkazy 
 Profil na Osobnosti.cz
 fdb.cz

Slovenskí hudobní skladatelia
Slovenskí redaktori
Slovenskí rozhlasoví dramaturgovia
Autori a interpreti detskej hudby
Osobnosti zo Suchohradu